laion/Wikipedia-Exotic huggingface dataset:
Nvidia Shadowplay

Nvidia ShadowPlay היא תוכנה להקלטת מסך אשר יועדה למחשבים המריצים את מערכת ההפעלה Windows ובעלי כרטיס גרפי מסדרת GeForce, אשר נוצרה על ידי חברת Nvidia כחלק מחבילת ה-Geforce Experience. התוכנה עובדת בדומה ל-FRAPS, אך משתמשת ב-API חדש לקלטת מסך אשר פותר את הבעיה של איבוד של כ-50% מהביצועים בזמן הקלטת המסך. התוכנה משתמשת בקודק H.264 אשר קיים מסדרת GeForce 600 ומעלה, בשביל לדחוס את ההקלטה בזמן אמת וכך לאבד פחות ביצועים. ניתן להגדיר את התוכנה ככה שתקליט אוטומטית לאורך זמן מסוים, דבר המאפשר, לדוגמה, לשחקן לשמור וידאו של קטע במשחק שבו יש משהו מעניין, ללא צורך לזכור להתחיל בהקלטה מראש. נכון לספטמבר 2014, התוכנה תומכת בהקלטת משחקים התומכים ב-DirectX 9 ומעלה בלבד. התוכנה תומכת בכרטיסים הגרפיים החל מ-GTX 650 ומעלה. Shadowplay אמורה הייתה להשתחרר יחד עם Nvidia Shield ביוני 2013, אך נדחה. לאחר מכן תוכנן שהתוכנה תשחרר בסוף קיץ 2013, אך לא הייתה הכרזה רשמית. ב-20 בספטמבר, Nvidia הסבירה כי הסיבה לעיכוב הייתה בעקבות בעיות שהיו עם פורמטי הווידאו והצהירה כי מתכננים להתחיל ”לשתף את האפשרות החדשה אתכם בקרוב” לבסוף התוכנה שוחררה לבטא פתוחה ב-28 באוקטובר 2013 ביחד עם הדרייבר 331.65, והייתה זמינה לבעלי כרטיס גרפי של GTX 650 ומעלה. יחד עם שחרור גרסה 1.8 של GeForce Experience, נוספו שתי אפשרויות מבוקשות ל-Shadowplay - לאפשר להשתמש במיקרופון של המשתמש כמקור להקלטת הקול וכן לאפשר למשתמשים בעלי מערכת ההפעלה Windows 7 להקליט במצב Manual Record ללא הגבלת זמן (לפני כן ההקלטה הייתה נפסקת כאשר קובץ הווידאו הגיע ל-4GB) ו-20 דקות של "shadow time", דבר אשר היה אפשרי לפני כן רק ב-Windows 8 ו-Windows 8.1. אתר האינטרנט הרשמי של התוכנה (באנגלית) סטיבן בורק, FPS Benchmark: NVidia ShadowPlay vs. AMD GVR vs. FRAPS, ‏‏29 ביולי 2014 (באנגלית) כריס בורנס, NVIDIA ShadowPlay aims for always-on screen recording for gamers, ‏‏23 במאי 2013 (באנגלית) GeForce Experience - FAQ, ‏‏נובמבר 2013 (באנגלית) אנדרו ברונס, GeForce Experience 1.7 Launches With GeForce ShadowPlay, ‏‏28 באוקטובר 2013 (באנגלית) ג'ייסון אוונגלהו, 'ShadowPlay' Brings Effortless Gameplay Recording To The PC Masses, ‏‏23 במאי 2013 (באנגלית) אנדרו ברונס, GeForce Experience 1.8: Introducing Adjustable Optimal Playable Settings & Significant ShadowPlay Updates, ‏‏2 בדצמבר 2013 (באנגלית)
Clostridium acetobutylicum

Clostridium acetobutylicum (בתעתיק לעברית: קלוסטרידיום אצטובוטיליקום) הוא מין של חיידק גראם-חיובי בעל צורת מתג שמכונה לעיתים גם אורגניזם ויצמן על שם פרופסור חיים ויצמן. בשנת 1916, בעת ששימש כמרצה בכיר באוניברסיטת מנצ'סטר שבאנגליה, השתמש ויצמן בחיידק זה בתור כלי ביוכימי על מנת לייצר אצטון, אתנול ובוטנול מעמילן בשיטה הקרויה Acetone–butanol–ethanol fermentation (ABE process). בשיטה זו ניתן לייצר 3 מולקולות של אצטון, 6 של בוטנול ו-1 של אתנול מעמילן. השיטה אפשרה ייצור מהיר וקל יותר של Cordite שהוא אבק שרפה נטול עשן אשר החליף את אבק השריפה השחור בצבא הבריטי. שיטה זו סללה גם את הדרך להשגת דלקים לרכבים וכן לייצור של גומי סינתטי. בשונה משמרים אשר מתסיסים סוכרים לכוהל ופחמן דו-חמצני, חיידקים מסוג Clostridium מסוגלים להתסיס חומרים שונים (מי גבינה, סוכר, עמילן, תאית וייתכן שגם ליגנינים) על מנת לייצר בוטנול, חומצה פרופנואית, אתר וגליצרין. בשנת 2008 הצליחו מדענים לייצר זן מהונדס גנטית של E. coli שמסוגל לייצר בוטנול. על מנת לייצר את הזן השתמשו המדענים בגנים של C. acetobutylicum. בשנת 2013 הצליחו מדענים לייצר זן מהונדס גנטית של חיידקים המסוגל לייצר אלקאנים. לשם כך השתמשו החוקרים בגנים האחראים לאנזים fatty acyl-CoA reductase (אנ') שמקורו ב-C. acetobutylicum. Clostridium acetobutylicum, באתר ITIS (באנגלית) Clostridium acetobutylicum, באתר NCBI (באנגלית) Clostridium acetobutylicum, באתר האנציקלופדיה של החיים (באנגלית) Clostridium acetobutylicum, באתר GBIF (באנגלית) Clare M. Cooksley, Ying Zhang, Hengzheng Wang, Stephanie Redl, Klaus Winzer, Nigel P. Minton, Targeted mutagenesis of the Clostridium acetobutylicum acetone–butanol–ethanol fermentation pathway, Metabolic Engineering 14, 2012-11-01, עמ' 630–641 doi: 10.1016/j.ymben.2012.09.001 Peter Dürre, Physiology and Sporulation in Clostridium, Microbiology Spectrum 2, 2014-08-15 doi: 10.1128/microbiolspec.TBS-0010-2012 Petra Patakova, Michaela Linhova, Mojmir Rychtera, Leona Paulova, Karel Melzoch, Novel and neglected issues of acetone–butanol–ethanol (ABE) fermentation by clostridia: Clostridium metabolic diversity, tools for process mapping and continuous fermentation systems, Biotechnology Advances, Prague Symposium 2011 31, 2013-01-01, עמ' 58–67 doi: 10.1016/j.biotechadv.2012.01.010 Atsumi S, Hanai T, Liao JC. (2008). Non-fermentative pathways for synthesis of branched-chain higher alcohols as biofuels. Nature. Jan 3;451(7174):86-9. PMID 18172501. Choi YJ, Lee SY. (2013). Microbial production of short-chain alkanes. Nature. Oct 24;502(7472):571-4. PMID 2407709.
חולות עגור

חולות עגור היא שמורת טבע ואזור דיונות במערב הנגב, החלק המרכזי של אזור חולות חלוצה. שמורת חולות עגור גובלת בצפון ובצפון-מזרח בשטחי אש של המרכז הלאומי לאימונים ביבשה, במזרח בשמורת חולות שונרה, בדרום בהר קרן ושלוחת קרן ובמערב בסיני וגבול ישראל-מצרים. מקורם של החולות הוא בבליית הרי גרניט במזרח אפריקה, שהוסעו לאורך הנילוס לעבר הים התיכון, ונישאו על ידי הרוח לפנים הארץ מצפון סיני. תהליך זה נעצר עם הקמת סכר אסואן בשנת 1962. בשנת 2002 אישרה הוועדה המקומית לתכנון ובניה רמת נגב את הכרזתה של שמורת טבע בחלק מחולות חלוצה, על מנת למנוע בנייה שתפגע בשטחי הטבע שבהם נמצאים בעלי חיים וצמחים מוגנים. השטח הוכרזו בסוף 2010 כשמורת טבע בשם "חולות עגור" ששטחה כ־176,000 דונם. השמורה נמצאת בתהליך אישור להרחבתה לכיוון צפון עד לאזור יישובי חבל שלום. מדיה וקבצים בנושא חולות עגור בוויקישיתוף ערן היינס, שמורת חולות עגור - שמורה חדשה באזור, YouTube שמורת עגור - ריכוז החולות הגדול בארץ, באתר הארץ, 2 בדצמבר 2002 תמר נהרי‏, חולות חלוצה יוכרזו שמורת טבע, באתר וואלה, 7 בינואר 2002 יעל דראל, שמורת טבע חדשה בישראל: חולות עגור, באתר ynet, 13 בדצמבר 2010
מניה דואלית

מניה דואלית היא מניה שנסחרת בשתי זירות מסחר - לרוב במדינה בה פועלת החברה, ובבורסה במדינה גדולה אחרת. בשנת 2000 הוכנס תיקון מס' 21 לחוק ניירות ערך ונוסף לו פרק ה'3, העוסק ברישום כפול, כלומר בניירות ערך הרשומים למסחר גם בבורסה במדינות אחרות. התיקון הגדיר את התנאים בהן יכולות חברות הנסחרות בבורסה לניירות ערך בתל אביב להירשם גם בכמה בורסות חיצוניות - הבורסה לניירות ערך בלונדון, נאסד"ק והבורסה לניירות ערך בניו יורק. החוק מגדיר את הכללים אשר על פיהם צריכות להתנהל חברות המבצעות רישום כפול, ואת דרך העברת המניות בין הבורסות, וזאת מכיוון שלעיתים עלולים להיווצר פערי מחירים בין שערי המניות בבורסות השונות אשר מאפשרים ביצוע ארביטראז' בין הבורסות אשר שעות פעילותן שונות. תחילה נקבע כי הוא יחול על חברות הרשומות בבורסה לניירות ערך בניו יורק וברשימה הראשית של בורסת נאסד"ק. במאי 2004, הותר גם לחברות ישראליות שנסחרות ברשימה הראשית של הבורסה לניירות ערך בלונדון, לבצע רישום כפול. בספטמבר 2004, הותר גם לחברות ישראליות הנסחרות ברשימת ה-Small Cap של בורסת נאסד"ק לבצע רישום כפול. ה-Small Cap היא רשימה של חברות בעלות שווי שוק נמוך יותר מזה של אלה הרשומות ברשימה הראשית של נאסד"ק. מספר חברות אמריקאיות ביצעו רישום כפול בבורסה בתל אביב לאחר שרכשו חברות ישראליות: בפברואר 2001 חברת פוליקום שרכשה את חברת אקורד הישראלית, הייתה החברה הזרה הראשונה שנרשמה למסחר בתל אביב. אך לאחר זמן קצר הודיעה כי תמחק את מניותיה מהמסחר. חברת וריפון שרכשה את חברת "ליפמן הנדסה אלקטרונית" הישראלית נרשמה למסחר בורסה בתל אביב, ואף נכללה במדד ת"א 25, לאחר יותר משלוש שנים של סחירות כפולה בארץ ובבורסה בניו יורק, החליטה הנהלת החברה כי הסחירות הכפולה איננה משרתת אותה עוד והיא חדלה להיסחר בארץ. יואב יצחק, חברות הרשומות בחו"ל יוכלו להנפיק ניירות המירים בבורסת תל אביב, מעריב, 3 באפריל 1989 עידו אלון, הכי טוב רישום כפול - אז למה הגדולות אינן באות?, באתר TheMarker‏, 14 באוקטובר 2004 טלי ציפורי, ‏אופציות למניות: למה עובדים מעדיפים לממשן לא בארץ?, באתר גלובס, 23 במרץ 2011 טלי ציפורי, ‏עשור לחוק הרישום הכפול - למשקיע הקטן אין סיבה לחגוג, באתר גלובס, 24 במרץ 2011 חוק ניירות ערך­ (תיקון מס' 21), התש"ס-­2000, ס"ח 1749 מ-6 באוגוסט 2000 אלי דניאל, ישראליות הנסחרות בלונדון יוכלו להירשם גם בת"א, באתר TheMarker‏, 16 במאי 2004 הארץ, אושר הרישום הכפול על חברות הרשומות ב-Small Cap בנאסד"ק, באתר TheMarker‏, 28 בספטמבר 2004 איי אונליין, פוליקום שרכשה את אקורד מבצעת רישום כפול בבורסה בתל-אביב, באתר TheMarker‏, 8 בפברואר 2001 הארץ, רישומה, התמים לכאורה, של פוליקום למסחר בבורסת תל אביב, באתר TheMarker‏, 12 בפברואר 2001 ירון פרידמן, ‏אחרי ניצול הרישום הכפול בעסקת אקורד: פוליקום נמחקת מהמסחר בתל אביב, באתר גלובס, 22 באוקטובר 2001 עומרי כהן, לידר: "מיזוג וריפון וליפמן היה מהלך נכון", באתר הארץ, 15 בינואר 2007 רון שטיינבלט ושירי חביב ולדהורן, ‏מטאלינק ו-וריפון מצטרפות למצעד המניות נמחקות בבורסה של תל אביב, באתר גלובס, 14 במרץ 2010
כפיר גולן

כפיר גולן (נולד ב-10 ביוני 1974) הוא אתלט ישראלי בעבר. הוא זכה בתואר אלוף ישראל 5 פעמים, בריצת 100 מטר ובריצת 200 מטר. הוא השתתף במשחקים האולימפיים (סידני 2000) ובאליפות העולם (אדמונטון 2001) בריצת שליחים 4x100 מטר וכן באליפות העולם (גטבורג 1995) ובאליפות אירופה (הלסינקי 1994) בריצת 100 מטר. גולן התאמן בקבוצת מכבי נתניה בהדרכת מני פלד. באליפות ישראל באתלטיקה שנערכה בסוף יוני 1994 זכה גולן בשתי מדליות זהב, בריצת 100 מטר בתוצאה של 10.69 שניות, ובריצת 200 מטר בשיא אישי חדש של 21.41 שניות. חודש לאחר מכן, באליפות אירופה באתלטיקה שנערכה בהלסינקי פינלנד באוגוסט אותה שנה הוא סיים במקום 37 בריצת 100 מטר בתוצאה של 10.72 שניות. באליפות ישראל באתלטיקה שנערכה בשנת 1995 הגן גולן על תאריו וזכה בשתי מדליות זהב, בריצת 100 מטר בתוצאה של 10.76 שניות, ובריצת 200 מטר בתוצאה של 21.87 שניות. חודש לאחר מכן, באליפות העולם שנערכה בגטבורג, שוודיה באוגוסט אותה שנה, הוא סיים במקום 64 בריצת 100 מטר בתוצאה של 10.71 שניות. באליפות ישראל באתלטיקה שנערכה בשנת 1996 הגן גולן על תוארו וזכה במדליית זהב, בריצת 100 מטר בתוצאה של 10.59 שניות. באליפות ישראל באתלטיקה שנערכה בשנת 1997 קבע גולן בריצת 100 מטר שיא אישי חדש של 10.46 שניות. באולימפיאדת סידני (2000) סיים גולן במקום 26 בריצת שליחים 4x100 מטר ביחד עם גדעון יבלונקה, טומי כפרי ואלכסנדר פורחומובסקי בתוצאה של 39.76 שניות. באליפות העולם באתלטיקה שנערכה באדמונטון, קנדה בשנת 2001 סיים גולן במקום 16 בריצת שליחים 4x100 מטר ביחד עם טומי כפרי, גדעון יבלונקה ואלכס פורחומובסקי בתוצאה של 39.39 שניות. בשלב המוקדמות הרביעייה הישראלית קבעה את התוצאה השנייה בטיבה של נבחרת ישראלית, 39.13 שניות ועלתה מהמקום ה-14. לאחר פסילתן של ארצות הברית (המנצחת) וצרפת בשל אמרוץ של חלק מהאתלטים שלהן, דורגה ישראל במקום 14. ריצת 100 מטר: 10.46 שניות (1997) ריצת 200 מטר: 21.41 שניות (1994) ריצת 400 מטר: 49.8 שניות (2003) כפיר גולן, באתר olympedia.org כפיר גולן, באתר התאחדות האתלטיקה הבין-לאומית כפיר גולן(הקישור אינו פעיל), באתר איגוד האתלטיקה בישראל אלופי ואלופות ישראל באתלטיקה, באתר gbrathletics (באנגלית) 50 התוצאות הטובות בכל הזמנים - ריצת שליחים 4x100 מטר באתר איגוד האתלטיקה בישראל תוצאות רשמיות מאליפות אירופה באתלטיקה, ריצת 100 מטר, הלסינקי 1994 תוצאות רשמיות מאליפות העולם באתלטיקה, ריצת שליחים 4x100 מטר, אדמונטון 2001 50 התוצאות הטובות בכל הזמנים - ריצת 100 מטר באתר איגוד האתלטיקה בישראל 50 התוצאות הטובות בכל הזמנים - ריצת 200 מטר באתר איגוד האתלטיקה בישראל
דניאל ג'יי. טראוואנטי

דניאלו ג'ובאני דניאל ג'וניור טראוואנטי (אנגלית: Danielo Giovanni "Daniel J." Travanti; נולד ב-7 במרץ 1940) הוא שחקן אמריקאי זוכה פרס גלובוס הזהב ושני פרסי אמי על תפקידו בסדרת הדרמה "בלוז לכחולי המדים". טראוואנטי נולד בעיר קנושה שבויסקונסין. היה לתלמיד מצטיין ולאתלט ב"אוניברסיטת ויסקונסין–מדיסון". טראוואנטי החל את דרכו כשחקן אורח בסדרות טלוויזיה ופרץ לתודעה בשנת 1981 בזכות תפקיד ראשי אותו קיבל בסדרת המשטרה "בלוז לכחולי המדים". טראוואנטי הופיע בתפקיד קפטן פרנק פורילו במשך כ-6 עוונות שבמהלכן זכה זוכה פרס גלובוס הזהב לשחקן הטוב ביותר בסדרת דרמה ובשני פרסי אמי. לאחר שסיים את תפקידו בסדרה שיחק טראוואנטי בתפקיד המנחה ג'ון וולש בדרמה הטלוויזיונית "אדם" והופיע בסרטים זניחים כמו "מילניום" של מייקל ג'וזף אנדרסון בתפקיד הפיזיקאי ד"ר ארנולד מאייר ו"מכשול קטן בדרך לחתונה". בשנת 2011 השתתף טראוואנטי בסדרת הדרמה "בוס" בתפקיד הנדבן ג'רלד "בייב" מק'נטרי התומך בראש העיר טום קיין (קלסי גראמר). אדם (1983) מפגש חצות (1988) מילניום (1989) מגוויל (1990) קוראים לי קייט (1994) - סרט טלוויזיה יופי אסור (1995) מכשול קטן בדרך לחתונה (2013) בלוז לכחולי המדים (1981–1987) נעדרים (1994-1993) פולטרגיסט: המורשת (1997) בוס (2011–2012) דניאל ג'יי. טראוואנטי, במסד הנתונים הקולנועיים IMDb (באנגלית) דניאל ג'יי. טראוואנטי, באתר AllMovie (באנגלית) דניאל ג'יי. טראוואנטי, במסד הנתונים הקולנועיים KinoPoisk (ברוסית)
טום וג'רי (סדרת טלוויזיה, 2014)

טום וג'רי (במקור באנגלית: The Tom and Jerry Show, ובתרגום לעברית: המופע של טום וג'רי) היא סדרת טלוויזיה קומית אמריקאית בהנפשה קלאסית של ערוץ הטלוויזיה Cartoon Network מ-2014. הסדרה מתבססת על טום החתול וג'רי העכבר, שתי דמויות מצוירות אשר נוצרו על ידי ג'וזף ברברה וויליאם האנה ב-1940. הסדרה הופקה על ידי האחים וורנר הנפשה, בכורתה נעשתה בערוץ הטלוויזיה הקנדי Teletoon ב-1 במרץ 2014, ושידורה המלא החל ב-9 באפריל של אותה שנה בערוץ הטלוויזיה האמריקאי Cartoon Network. בישראל, משודרת הסדרה בערוץ הילדים מ-8 באוקטובר, וזאת בדיבובה האנגלי בתוספת כתוביות לעברית. אבל בשנת 2017, עם שידורה של העונה השנייה, משודרת הסדרה כעת בעברית. עלילת הסדרה עוקבת אחר מעלילות טום החתול וג'רי העכבר, כאשר טום מנסה לצוד את ג'רי, אם כי ללא הצלחה. מלבד ההתרכזות במצודו של טום אחר ג'רי, הסדרה עוקבת גם אחר חייהם הפרטיים של השניים, הכוללים, בין היתר, אהבה, כאשר אחד מציק בכך לשני. "טום וג'רי", במסד הנתונים הקולנועיים IMDb (באנגלית) "טום וג'רי", במסד הנתונים הקולנועיים KinoPoisk (ברוסית) "טום וג'רי", במסד הנתונים Big Cartoon DataBase (באנגלית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
טים קול

טימותי בריאן קול (באנגלית: Timothy Brian Cole, ‏1 ביולי 1960 לאבק טקסס ארצות הברית - 2 בדצמבר 1999) היה אסיר אפרו-אמריקני, שישב בכלא בארצות הברית לאחר שהורשע בשנת 1985 באונס שלא ביצע, ונידון ל-25 שנות מאסר. רק לאחר שמת בכלא, ולאחר שבוצעו בדיקות DNA, התברר כי קול, שטען כל השנים לחפותו, אינו האנס. קול היה האדם הראשון בארצות הברית שביטול הרשעתו, וזיכויו מכל אשמה נעשו לאחר מותו. לקראת סוף החורף ותחילת האביב של שנת 1985 אירעו באזור אוניברסיטת טקסס טק שבלאבק מספר אירועי אונס של סטודנטיות. בכל המקרים, ניגש גבר שחור גבוה אל הסטודנטית שישבה במכוניתה, ובאיומי סכין התיישב אל ההגה, הסיע את הרכב אל מחוץ לעיר, ושם ביצע בבחורה את זממו. האווירה הייתה קשה, והסטודנטיות היו נתונות בלחץ. מצד שני, בין הסטודנטים השחורים שהיו מיעוט שבמיעוט (500 מתוך 22,000), התהלכה בדיחה פנימית, כי אל לך להסתובב בחושך בקמפוס, פן יחשדו בך שאתה הוא האנס. בליל 24 במרץ 1985, החנתה מישל מאלין בת 24, את מכוניתה במגרש החניה מול מעונות הסטודנטים של אוניברסיטת טק טקסס. תוך כדי כך ניגש אליה גבר שחור גבוה, לבוש בחולצה צהובה וביקש ממנה עזרה בהתנעת מכוניתו באמצעות כבלי התנעה. כאשר השיבה לו מישל כי אין ברשותה כבלי התנעה, הושיט האיש את ידו לחלון, תוך שהוא פותח את דלת המכונית מבפנים. מישל נשכה את אצבעו, והחלה צורחת לעזרה, אך האיש איים על חייה בעזרת סכין שהצמיד לצווארה, תוך שהוא מודיע לה שאם תתנגד תאבד את חייה. הוא הכריח אותה לשכב במכונית עבר למושב הנהג, הסיע את המכונית אל שדה שומם מחוץ לעיר, ושם אנס אותה תוך כדי שהוא מעשן. לאחר המעשה, הכריח אותה לנהוג חזרה העירה, ועזב את המקום רגלית, לאחר ששדד ממנה את כספה ואת תכשיטיה. מאלין התקשרה למשטרה, ודיווחה להם על האירוע. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חסר פירוט על החקירה, זיכוי והשלכות. חוקרי המשטרה, יצאו מתוך נקודת הנחה שמדובר באנס סדרתי, וכי יש לתופסו בכל מחיר. בחקירתה, מסרה מאלין כי היה זה גבר שחור, גבוה, לבוש חולצה צהובה, וסנדלים, אך לא הרבתה בפרטים נוספים. כמו כן טענה כי האנס עישן בשרשרת בכל מהלך האירוע. קירק בלודסוורת' - האמריקאי הראשון שנדון למוות ולאחר מכן זוכה על ידי בדיקת DNA. יהודה יפרח, הנצחה לחף מפשע, מקור ראשון-מוסף צדק, 22 בספטמבר 2014 ‏Sarah Rafique,Tim Cole leaves legacy of legislative changes, lubbock on-line avalanche journal
המכון לתכנון עירוני של פריז

המכון לתכנון עירוני של פריז (צרפתית: Institut d'urbanisme de Paris) הוא מכון מחקר אקדמי ומרכז ללימוד והכשרה לתואר שני בתחום תכנון עירוני הממוקם בקמפוס אוניברסיטת פריז ה-12 ואל דה מארן. המכון הוקם בשנת 1919 בעקבות בעיות הדיור שהתעוררו בפריז בתחילת המאה ה-20 ובעקבות הרצון להרחיב את גבולות העיר בעקבות אולימפיאדת פריז (1900) ותערוכות בינלאומיות שנערכו בפריז בסוף המאה ה-19 שהפכו את העיר לבעלת עניין בינלאומי. בעקבות הקמתו של המכון החלו לימודי התכנון העירוני בצרפת. בשנת 1924 הפך להיות חלק בקמפוס אקדמי ובשנת 1972 קיבל מעמד אקדמי עצמאי. התואר השני לתכנון עירוני מאפשר לסטודנטים לאחד את הידע הבסיסי שלהם בתכנון עירוני במהלך השנה הראשונה ולהעמיק את העיסוק המקצועי שלהם בכלל או בנושא מסוים אחד במהלך השנה השנייה (קורס התמחות אחד מבין שמונה קורסים קיימים). המכון כיום הוא חבר באיגוד AESOP (האיגוד האירופאי של בתי הספר לתכנון עירוני) וחבר במכון הצרפתי לאורבניזם שהוקם לאחר מכן. במכון ישנם 350 סטודנטים ועוד 30 מורים ואנשי מחקר העוסקים בתכנון עירוני. המכון מפעיל מעבדות מחקר (Lab'Urba) וגם חבר באוניברסיטת מזרח פריז. מדיה וקבצים בנושא המכון לתכנון עירוני של פריז בוויקישיתוף אתר האינטרנט הרשמי של המכון לתכנון עירוני של פריז (בצרפתית) Le Master Urbanisme et Aménagement, ECOLE d'URBANISME DE PARIS
שלמה זמיר

שלמה זמיר (9 במרץ 1929 – 23 ביוני 2017) היה משורר וסופר ישראלי. שלמה זמיר נולד בבגדאד בשנת 1929. גדל והתחנך בסביבה ששילבה תרבות צרפתית, אנגלית וערבית ולמד במוסדות חינוך כלליים ויהודיים, בהם בית הספר של אליאנס בבגדאד. עוד בעיראק חיבר שירה בערבית. בשנת 1950 עלה לישראל ביחד עם מרבית יהודי עיראק. לאחר תקופה של התאקלמות בישראל החל לחבר שירה בעברית. את ספר שיריו הראשון, "הקול מבעד לענף", הוציא לאור בשנת 1960. הספר זכה לשבחים רבים, כולל מנתן זך ואריה סיון, וזיכה את זמיר בפרס שלונסקי לשנת 1960, אותו קיבל יחד עם המשוררים אמיר גלבע ואבא קובנר. זמיר המשיך לכתוב שירה אך לא פרסם אותה בשנים הבאות. בשנת 1990 יצאה לאור מהדורה חדשה של ספרו "הקול מבעד לענף". בשנת 1991 הוציא לאור כרך שירה חדש, בשם "כדורים וקביות". כרך זה נפתח בשיר "מלח" שהוא מעין תשובה אירונית לאן "נעלם" ומדוע הפסיק לפרסם שירה כשלושה עשורים (1960–1990). בשנת 1993 הוציא לאור את ספרו "הסכין בין השיניים: שירים". בשנת 1996 פרסם אוסף סיפורים קצרים בשם "שועלים במעלית" בעריכת פרופ' אורציון ברתנא ואברם קנטור. בסוף קובץ זה מצורפים מספר מסות פרי עטו על שירה. בשנת 2009 הוציא לאור מאסף שירה גדול בשם "כנפי שחר", המורכב משישה קובצי שירה שונים אשר חיבר לאורך השנים מאז פרסום ספרו הראשון. בשנת 2017, כמה שבועות לאחר מותו, יצא לאור ספרו "ניצוצות ססגוניים". בסגנונו השירי זמיר קרוב לשירה האימג'יסטית (עזרא פאונד, ויליאם קרלוס ויליאמס, ריצ'רד אולדניגטון ואחרים) שתבעה לשחרר את השיר מחרוז, ממשקל ומדפוסים שיריים מסורתיים, ולארגנו סביב תמונות. הקול מבעד לענף (מרחביה : ספרית פועלים, 1960) <מהדורה מחודשת יצאה לאור בתשנ"א 1990> כדורים וקוביות: שירים (תל אביב: ספרית פועלים, תשנ"א 1991) הסכין בין השיניים: שירים (תל אביב: ספרית פועלים, תשנ"ג 1993) שועלים במעלית: סיפורים (תל אביב: ספרית פועלים, תשנ"ו 1996) <בעריכת אברם קנטור ואורציון ברתנא> כנפי השחר: שירים (ירושלים: כרמל, תש"ע 2009) קריאות בערפל (ירושלים: כרמל, תשע"ה 2015) ניצוצות ססגוניים (ירושלים: כרמל, 2017) לב חקק, עם ארבעה משוררים: אברהם בן יצחק, אמיר גלבע, נתן זך, שלמה זמיר, תל אביב: עקד, 1979 לב חקק, 'על ארבעה שירים של שלמה זמיר, ועל כמה אספקטים פואטיים-תימאטיים של שירתו'. שבט ועם, חוב' ג' (ח') (תשל"ח 1978), עמ' 476–496 עדית חייק, שלמה זמיר - האימאז'יזם בשירתו, עבודת גמר לקראת תואר שני, אוניברסיטת בר-אילן, 1987 רבקה גורפיין, אבל הדברים היפים: מסות על ספרות עברית חדשה, תל אביב: ספרית פועלים, תש"ם 1980, עמ' 32–38 נתן זך, 'הקול מבעד לענף', השירה שמעבר למלים: תיאוריה וביקורת 1954–1973 בני-ברק : הקיבוץ המאוחד, תשע"א 2011, עמ' 358–362. (פורסם במקור בכתב העת מולד חוברת י"ט) ה' וולמן, לאן נעלם ש' זמיר', הארץ, מוסף שבועי, 29 ביולי 1988, עמ' 19–21 שלמה זמיר, ב"לקסיקון הספרות העברית החדשה" רשימת הפרסומים של שלמה זמיר, בקטלוג הספרייה הלאומית רשימת מאמרים על שלמה זמיר באתר רמב"י דוד בוחבוט, עת זמיר הגיע | פגישה נדירה עם שלמה זמיר, מהמשוררים המזרחים הראשונים והחשובים בישראל, שבחר לשתוק שנים רבות, באתר הארץ, 23 ביולי 2015 עמוס עוז שיחה על שלמה זמיר, מתוך הערכה רבה לכתיבת שירתו. מנחם בן, המשורר המזרחי הראשון בשירה הישראלית - עם מותו של המשורר שלמה זמיר, באתר הארץ, 27 ביוני 2017 דניאל עוז, הו משורר, מפני מה אתה שר - עם מותו של המשורר שלמה זמיר, באתר הארץ, 27 ביוני 2017 רחל חלפי, שיר: רואה ואינו נראה אתה, זיכרון לשלמה זמיר, באתר הארץ, 21 ביולי 2017 שלמה זמיר, דף שער בספרייה הלאומית שלמה זמיר, בלקסיקון הספרות העברית החדשה
יואב חייק

יואב חייק (נולד ב-1936) הוא משורר, סופר ועורך ישראלי. יואב חייק נולד בבגדאד. בשנת 1951 עלה לישראל ביחד עם משפחתו. הוא למד משפטים באוניברסיטת תל אביב ועוסק בעריכת דין. חייק פרסם את קובץ שיריו הראשון, "שלא בדרך המלך", בשנת תשכ"ב (1962) תחת הפסבדונים "יואב לימור". בשנת 1970 פרסם כרך שירה שני בשם "שירים על כפות המנעול", המורכב משש חטיבות שיריות ליריות, שכל אחת מהן מורכבת מכמה שירים. בשירים אלו בולט רובד הלשון המקראי, ובמיוחד מהדהד שיר השירים, שכן חלק מהשירים עוסקים בעולם האהבה של הדובר השירי. על ספר זה זכה בפרס טלפיר לשנת 1971. בשנים 1973-2012 חיבר חייק עוד שמונה קובצי שירה, וכן רומאן בשם "אני ועוד אחד" (1984) העוסק ביהדות עיראק. בשנת 2010 זכה בפרס אקו"ם לספרות. חייק כיהן בתור עורך כתב-העת "חתך" ביחד עם יעקב בסר ושולמית גלבוע וכן כתב העת "ב. הסופר" שיצא לאור בשנות התשעים. שימש כממלא מקום יושב-ראש אגודת הסופרים העברים וסגן הסניף הישראלי של פא"ן. כיום חייק מתגורר בפתח תקווה. הוא גרוש ואב לשלושה ילדים. בתו הבכורה הילת היא מלחינה וחברה באיגוד הקומפוזיטורים. שלא בדרך המלך: שירים (תל אביב: אורינט, תשכ"ב) <תחת שם-העט 'יואב לימור'> שירים על כפות המנעול (תל אביב: עקד, 1970) קולות : שירים (תל אביב: א' לוין אפשטין, תשל"ג) עיגול לפנים עיגול: שירים (תל אביב: ספרית פועלים, תשל"ט) אני ועוד אחד: רומאן (תל אביב: יחדיו, 1984) צלומי תצפית תלת-ממדיים על רובינזון קרוזו (תל אביב : אל"ף, תשמ"ח 1988) חוש שביעי: שירים (תל אביב: ספרית פועלים, תשמ"ט 1988) <איורים - רוני רכב> לוח מודעות (תל אביב: ביתן, תשנ"ז 1997) חילוף חומרים: שירים (בני ברק: הקיבוץ המאוחד, 2002) כרטיס ביקור: מבחר שירים (תל אביב: עקד, 2007) על קו המשווה: שירים (תל אביב: עמדה, תשע"ב 2012) בית הצללים : רומן (תל אביב :בימת קדם, הוצאת ספרים, 2022) אלמוג בהר, תפקידו של מבקר(הקישור אינו פעיל), מקום לשירה, גל' 31 (יולי 2008). חנה יעוז, 'ריאיון עם המשורר יואב חייק', פסיפס, גל' 87 (קיץ תשע"ב 2012), עמ' 4-6. אורציון ברתנא, 'שירה ציורית במיטבה'. ראש, גל' 5 (1980), עמ' 35-37. יואב חייק, 'לגדול עם שפה חדשה: המחבר מתאר כיצד אימץ לעצמו את השפה העברית לאחר עלייתו מעיראק'. הכיוון מזרח, חוב' 7 (2003), עמ' 82. יואב חייק, דף שער בספרייה הלאומית יואב חייק, בלקסיקון הספרות העברית החדשה יואב חייק, ב"לקסיקון הספרות העברית החדשה" יואב חייק, ב"לקסיקון הקשרים לספרות ישראלית" רשימת הפרסומים של יואב חייק, בקטלוג הספרייה הלאומית רשימת מאמרים על יואב חייק באתר רמב"י יואב חייק, קבורתה של סבתא, באתר nrg‏, 20 בנובמבר 2006
יריב סנדלון

יריב סנדלון (נולד ב-30 ביולי 1965) הוא אלוף-משנה במילואים בצה"ל, אשר פיקד על חטיבת העמקים. עם גיוסו לצה"ל שובץ בחטיבת הנח"ל. בנח"ל עבר סנדלון מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. סנדלון השלים מספר תפקידי פיקוד בחטיבה ובשנים 1998-1996 שימש כמפקד גדוד 932 (גרניט), והוביל אותו בלחימה ברצועת הביטחון בלבנון. לאחר מכן שימש כמפקדה האחרון של חטיבת העמקים, בין היתר בהאינתיפאדה השנייה. לאחר מכן שימש כמפקד מחוז מרכז בפיקוד העורף וכקצין אג"ם פיקוד העורף. לאחר שחרורו מכהן כראש אגף לביטחון וחירום בעיריית פתח תקווה. טל מויסה, גדוד חילוץ חדש בפיקוד העורף, באתר צה"ל (דרך ארכיון האינטרנט), 10 בספטמבר 2009. חנן גרינברג, פיקוד העורף משיק: גדוד "שחר" לחילוץ והצלה, באתר ynet, 4 בספטמבר 2008. מיטל יסעור וענת ברשקובסקי, אלפי תלמידים ירדו למקלטים בתרגיל ארצי, באתר ynet, 15 במרץ 2007. אחיקם משה דוד, חטיבת צמח נסגרה, באתר ynet, 23 בספטמבר 2003 פליקס פריש, הקיצוץ: צה"ל סוגר חטיבה ראשונה, באתר ynet, 14 בספטמבר 2003. קובי פינקלר, בפיקוד העורף מרוצים מהתרגיל, באתר ערוץ 7, 22 במרץ 2007. מתן דויטש, התייעלות כלכלית בעירייה: יאוחדו אגף הביטחון והחירום והאגף לפיקוח רב תכליתי, באתר mynet‏ פתח תקוה, 18 באוגוסט 2020 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
אוון

האם התכוונתם ל... ג'ון אוון – כומר ושחמטאי אנגלי וילפרד אוון – משורר אנגלי קלייב אוון – שחקן אנגלי מייקל אוון – כדורגלן אנגלי קאי אוון – שחקן ולשי רוברט אוון – פעיל סוציאליסטי ולשי ריצ'רד אוון – ביולוג אנגלי און אישים ששמם הפרטי הוא אוון
יור

האם התכוונתם ל... איאן יור – כדורגלן עבר סקוטי גודרון יור (אנ') – שחקנית סקוטית מידג' יור – גיטריסט, זמר, פזמונאי וקלידן מוזיקת פופ מרי יור – שחקנית קולנוע ותיאטרון סקוטית פטרה יורגולסקו-יור – צייר יהודי רומני יו"ר – יושב ראש יורה
אקשטיין

אקשטיין (או: עקשטיין) הוא שם משפחה ממקור גרמני. הפירוש המילולי של השם הוא אבן פינה. יש שרואים בו גלגול של השם אפשטיין ויש שקישרו את המילה לשם העברי יחיאל. האם התכוונתם ל... גרי אקשטיין – גיטריסט, מוזיקאי, זמר, מפיק ומלחין ישראלי ג'ורג' אקשטיין (אנ') – מפיק וסופר אמריקאי יחיאל אקשטיין – פילנתרופ, סופר, תאולוג ורב אמריקאי-ישראלי, מייסד הקרן לידידות צבי אקשטיין – כלכלן ישראלי דיטר אקשטיין – כדורגלן עבר גרמני אפשטיין